
Cu adresa nr.1 din 25 martie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea Legii nr.61/1993 privind alocaţia de stat pentru copii.


	In urma examinării, în şedinţa din data de 22 aprilie 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative sus menţionate din următoarele  considerente:


- acordarea alocaţiei de stat pentru copii în cuantumul de până la 50.000 lei/lună /copil, deiferenţiat în funcţie de dificultăţile materiale ale familiei, aşa cum este prevăzută în Programul Guvernul se va realiza în condiţiile legii ce urmează a se promova;


- extinderea până la 21 de ani, a limitei de vârsă până la care să se poată acorda alocaţia şi stat şi comparativ cu nivelul actual al alocaţiei conduce la cheltuieli suplimentare anuale;


- cu ocazia definitivării unei strategii de protecţie socială pe termen scurt   s-au propus mai multe măsuri: o creştere importantă a alocaţiei universale pentru copii, ce va fi indexată ulterior în funcţie de evoluţia preţurilor, plata unor alocaţii suplimentare pentru familiile cu mai mulţi copii, acordarea burselor sociale şi a ajutoarelor ocazionale acordate periodic.

